Григор Угаров
Рождество

chitanka.info

Днес черковната камбана

ни събуди отзарана

и припомни във зори

тя на хората добри

за онази проста, стара

и разкривена кошара

с плетения покрив гнил,

дето Бог се е родил.

Тя ни спомни за звездата,

що огряла тишината

и от чудни светлини

му оплела пелени.

Затова и толкоз мило

свети малкото кандило,

а от яслата със глас

сякаш Той ни вика нас —

да погали със десница

всички български дечица.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.